**Judd Apatow** (6. desember 1967) er en amerikansk filmprodusent, regissør og skribent av filmmanuskripter. Han er best kjent for produksjonen av en egenartet rekke av kritisk og kommersielt suksessfulle komediefilmer, blant annet *Anchorman*, *40 Year Old Virgin*, *Talladega Nights*, *Knocked Up*, *Superbad* og *Dumpet av Sarah Marshall*. Han har også grunnlagt Apatow Productions, et filmselskap som har utviklet de kritikerhyllede TV-seriene *Freaks and Geeks* og *Undeclared*.

Tidlig liv
----------

Apatow ble født i Syosset, New York i en jødisk familie. Hans sans for humor skaffet ham venner da han vokste opp og hans favorittkomiker var Steve Martin. Han har en eldre bror Robert, og en yngre søster Mia, hans far var eiendomsutvikler og hans mor arbeidet i en komedieklubb i Southampton.

Apatows foreldre ble skilt da han var tolv år gammel. Hans bror Robert dro for å leve med besteforeldrene mens hans søster flyttet sammen med moren. Apatow ble igjen for å bo sammen med faren, og besøkte moren i helgene. Begge foreldrene forsto og støttet hans besettelse for komedie. Apatow begynte med komedie mens han gikk på Syosset High School hvor han var vert for et program kalt «Club Comedy» på skolens radiostasjon. Han støttet seg på morens kontakter i komedieklubben for å få tilgang til komikere, og greide å få intervjuer med Steve Allen, Howard Stern, Harold Ramis og John Candy, foruten med den gang ukjente Jerry Seinfeld, Jay Leno, Steven Wright og Garry Shandling.

Karriere
--------

### Tidlig karriere

Han begynte å opptre som ståoppkomiker i en alder av 17 år i løpet av de siste årene på videregående skole. Etter eksamen i 1985 flyttet han til Los Angeles og kom inn på manusforfatterlinjen ved University of Southern California. Her organiserte han og var vert for en rekke studentopptredener kalt «Comedy Night» med attraksjoner som Kevin Nealon fra *Saturday Night Live*. Apatow introduserte de enkelte aktene med korte ståopprutiner. Han begynte også som frivillig ved *Comic Relief* og introdusere komikere ved Improv. Etter to år sluttet han på universitetet og delte leilighet med komikeren Adam Sandler som han hadde møtt på Improv. Han fortsatte å gjøre ståoppkomedie, og selv om han innrømmer at hans rutiner var velskrevet klarte han ikke å utvikle sin egen unike komiske personlighet.

Etter å ha fått liten suksess med egen sceneopptreden begynte Apatow å skrive vitser for andre, blant annet for den kommende stjerne Roseanne Barr. I 1990 møtte han Ben Stiller utenfor et show med Elvis Costello og de ble venner, og i 1992 produserte Apatow *The Ben Stiller Show* for fjernsynskanalen Fox Broadcasting Company. Selv om showet fikk gode kritikker og skaffet Apatow og hans team av skribenter en Emmy Award ble showet lagt ned året etter. Apatows manager introduserte ham til komikeren Garry Shandling som ansatte ham som skribent og produsent for *The Larry Sanders Show* i 1993. Apatow arbeidet for showet i fem år til det ble nedlagt i 1985. Apatow har anerkjent Garry Shandling som sin mentor som påvirket ham til skrive komedie som var drevet av karakterene. Apatow skaffet seg seks Emmy-nominasjoner for sitt arbeid med showet.

Apatow ble deretter ansatt for å omarbeide Lou Holtz’ manuskript for filmen *Cable Guy* som ble vist i 1996. Han hadde selv forventet at filmen ville bli en stor suksess, men den fikk middelmådig inntjening og dårlig omtrale. Det var imidlertid i løpet av produksjonen av denne filmen at han møtte skuespilleren som ble hans hustru, Leslie Mann.

Hans neste manuskript hadde tittelen *Making Amends* og hadde Owen Wilson tilknyttet som en mann i Anonyme alkoholikere som besluttet å be om unnskyldning til alle han hadde såret. Filmen ble derimot aldri produsert, men han skrev om manuset for Adam Sandlers komedie *The Wedding Singer* fra 1998, skjønt er ikke kreditert for dette.

I 1999 og 2001 produserte Apatow TV-seriene *Freaks and Geeks* og *Undeclared* som begge ble raskt tatt av grunnet lav seertall, kun en sesong for begge, men Susan Wloszczyna kalte dem begge for «to av de mest anerkjente TV-seriene som varte kun en sesong». Apatow skrev og produserte ytterligere tre førsteepisoder for TV-serier som aldri ble produert: *North Hollywood*, *Sick in the Head* og *Life on Parole*.

### Suksess

I 2004 produserte Apatow filmen *Anchorman* med Will Ferrell som ble hans første kommersielle suksess etter en rekke med relative obskure TV-show til tross for gode kritikker. I 2005 regisserte og var med på å skrive komedien *40-Year-Old Virgin* med Steve Carell, og som ble nominert for beste originale manuskript av forfatterforeningen Writers Guild of America. Filmen var en såkalt «sovende suksess» som tjente inn 177 378 645 dollar på verdensbasis og kom høyt oppe på kritikernes Topp-10-liste for det året. I det samme året skrev Apatow Jim Carrey-komedien *Fun with Dick and Jane*. Apatows film *Knocked Up* hadde premiere i juni 2007 til gode omtaler, og ble dessuten en kommersiell suksess.

I august 2007 produserte Apatow filmen *Superbad* som ble skrevet av Seth Rogen og Evan Goldberg. Det var et konsept som Rogen og Goldberg hadde skrevet som tenåringer, men fant ikke et selskap som var interessert. Etter suksessen med *Anchorman* og *40-Year-Old Virgin* var Apatow ikke i stand til å selge *Superbad*, og det var kun etter at han hadde produsert den kommersielle suksessen *Talladega Nights* at Sony Pictures Entertainment besluttet å produsere filmen. På dette tidspunktet var Rogen ikke i stand til å spille hovedrollen i *Superbad* da han hadde blitt for gammel, men fikk støtterollen som politimann og hans kompis Jonah Hill tok rollen som skoleleven. Apatow har gitt anerkjennelse til Rogen for å ha påvirket ham til å gjøre hans arbeid mer «skandaløst grovt» I august 2007 hadde *Superbad* premiere som nummer en, tok inn $33 million den første helgen og fikk generelt gode kritikker. Filmvitere mente at Apatow var blitt merkevare som skapte filmer for et eldre publikum som så hans filmer til tross for at tok for seg tenåringssjangrer.

I diskusjonen om balansen i hans filmer mellom det vulgære og sentimentalitet har Apatow hans posisjon som «jeg liker filmer som er, du vet, oppløftende og håpefull... og jeg liker skitt!»

Apatow har bidratt til fostre skuespillerkarriene til Steve Carell and Seth Rogen, og han tenderer til å jobbe med sine nære venner. Han jobber ofte med produsent Shauna Robertson, og kom sammen igjen med Jason Segel og Amy Poehler for første episode, den såkalte piloten, av situasjonskomedien *North Hollywood*. Han forsøker å holde et lavt økonomisk budsjett på sine prosjekter og lar heller fortellingen bære filmen enn å benytte store stjerner. Etter hans suksess med de ovennevnte filmer kunne han ansatte hele forfattergruppen fra *Undeclared* til å skrive manuskripter for kommende filmer for Apatow Productions. Han gir aldri en skribent sparken, men beholder dem på ulike prosjekter gjennom ulike stadier av produksjonen. Apatow er knyttet til et bestemt filmselskap, men hans prosjekter har hittil blitt satt opp av enten Universal eller Sony.

Han fungerte som produsent og skribent for den musikalske *Walk Hard* med John C. Reilly som kom ut i desember 2007. Mens filmen i seg selv fikk god omtale var den en kommersiell fiasko og tjent inn kun halvparten av budsjettet. Han var også produsent for filmen *Drillbit Taylor* som hadde Owen Wilson og hans egen hustru Leslie Mann i hovedrollene, og den ble skrevet av Seth Rogen. Den amerikanske premieren var i mars 2008, hovedsakelig til negativ kritikk. Også i 2008 produserte han *Dumpet av Sarah Marshall* med Jason Segel (fra *Freaks and Geeks*) og Kristen Bell (fra *Veronica Mars*).

New York Magazine noterte at [tidligere medarbeider av Apatow] Mike White ... var «desillusjonert» av Judd Apatows seneste filmer, «protesterte mot behandlingen av kvinner og homofile menn» ... som *Knocked Up*, og «ved et tidspunkt begynner den å føles som komedie med mobbere heller enn om de som blir mobbet».

Apatow har hevdet at han streber etter å unngå å marginalisere kvinner i sitt arbeid og utvikle autentiske kvinnelige karakterer. I kjølvannet av mange av disse anklagene i et omtalt intervju i en utgave av magasinet Vanity Fair innrømmet hovedrolleinnehaver Katherine Heigl at hun trivdes å arbeide med Apatow, men hadde problemer med å trives med filmen *Knocked Up* i seg selv da hun mente at den var «noe sexistisk» og hevdet at filmen «malte kvinner som kjerringer (shrews), som humørløse og pripne». Som svar på anklagen om sexisme nektet ikke Apatow for dette kunne ha gyldighet, og svarte deretter nesevist «Jeg er sjokkert at hun [Heigl] brukte ordet 'shrew’ (= kjerring, troll). Jeg mener, hva er dette, 1600-tallet?»

Alle filmene til Apatow er tett forbundet med hans visjon som i et intervju om *Knocked Up* ble formulert således: «Det handler om umodne folk som er redd for kvinner og forhold, men lærer å vokse opp». Dette har gitt grunnlaget for et nyord blant engelskspråklige filmkritikere, «Apatovian», som av nettstedet for slang, *wordie.org*, er definert som «skapt av eller likt noe skapt av Judd Apatow».

### SuperFreaks

Apatow har hyppig arbeidet med mange av de samme skuespillerne fra hans tidligere prosjekter, blant annet Seth Rogen, Paul Rudd, Jason Segel, Jonah Hill, Martin Starr og et antall andre. Ikke ulikt Ben Stiller og Vince Vaughn, Owen og Luke Wilson, Jack Black og Will Ferrell er referert til som Frat Pack, på grunn av deres hyppige samarbeid, har Apatows venner blitt kalt for «SuperFreaks» (en fusjon mellom *Superbad* og *Freaks and Geeks*).
Apatows lojalitet kan bli sett selv ned i den mest ubetydelige rolle, som Clement Blake som spilte forfyllet festdeltaker i episode 2 av *Freaks and Geeks*, *«Beers and Weirs»*; Han kan også bli sett som uteligger i *Superbad*. Ensemblet i *Superbad* er en liste av hvem som hverm av skuespillere som Apatow har arbeidet sammen med i fortiden, inkludert ekstrafolk.

Filmografi
----------

### Filmer

| År | Tittel | Anmerkning |
| --- | --- | --- |
| 1992 | *Crossing the Bridge* | Assosiert produsent |
| 1995 | *Heavyweights* | Skribent, ledende produsent |
| 1996 | *Celtic Pride* | Fortelling, manus, ledende produsent |
| *The Cable Guy* | Produsent |
| 2004 | *Anchorman: The Legend of Ron Burgundy* | Produsent |
| 2005 | *Kicking & Screaming* | Ledende produsent |
| *The 40 Year Old Virgin* | Regissør, skribent, produsent |
| *Fun with Dick and Jane* | Fortelling, manus |
| 2006 | *Talladega Nights: The Ballad of Ricky Bobby* | Produsent |
| *The TV Set* | Ledende produsent |
| 2007 | *Knocked Up* | Regissør, skribent, produsent |
| *Superbad* | Produsent |
| *Walk Hard: The Dewey Cox Story* | Skribent, produsent |
| 2008 | *Drillbit Taylor* | Produsent |
| *Forgetting Sarah Marshall* | Produsent |
| *You Don't Mess with the Zohan* | Skribent |
| *Step Brothers* | Produsent (fullførende) |
| *Pineapple Express* | Skribent, produsent (fullførende) |
| 2009 | *The Year One* | Produsent (etterproduksjon) |
| *Funny People* | regissør, skribent, produsent (før-produksjon) |
| *Get Him to the Greek* | Produsent (før-produksjon) |
| TBA | *Untitled Sherlock Holmes Comedy* | Produsent (før-produksjon) |

### Andre filmer

| År | Tittel | Anmerkning |
| --- | --- | --- |
| 2004 | *Wake Up, Ron Burgundy: The Lost Movie* | Produsent (rett til video) |
| 2006 | *American Storage* | Ledende produsent (kortfilm) |
|

### Fjernsyn

| År | Tittel | Anmerkning |
| --- | --- | --- |
| 1992–1993 | *The Ben Stiller Show* | Medskaper, skribent, ledende produsent |
| 1993–1998 | *The Larry Sanders Show* | Regissør, skribent, samprodusent, konsulterende produsent |
| 1994–1995 | *The Critic* | Skribent, konsulterende produsent |
| 1999–2000 | *Freaks and Geeks* | Regissør, skribent, ledende produsent |
| 2001–2002 | *Undeclared* | Skaper, regissør, skribent, ledende produsent |
|

Se også
-------

* Dick flick

Referanser
----------

1. ↑   Encyclopædia Britannica Online, Encyclopædia Britannica Online-ID biography/Judd-Apatow, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 27. april 2014[Hentet fra Wikidata]
3. ↑   Munzinger Personen, Munzinger IBA 00000028838, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6rk80gt, besøkt 9. oktober 2017[Hentet fra Wikidata]
5. ↑   www.debate.org[Hentet fra Wikidata]
6. ↑   www.debate.org[Hentet fra Wikidata]
7. ↑   iknow.io[Hentet fra Wikidata]
8. ↑   Museum of Modern Arts online samling, MoMA kunstner-ID 44352, besøkt 4. desember 2019[Hentet fra Wikidata]
9. ↑  Michaels, Chad (23. mai 2007). « Arkivert 16. desember 2008 hos Wayback Machine. «Judd Apatow Interview»», *Wild About Movies*
10. ↑  Minton, Jeff. «Judd Apatow's Family Values», *New York Times*, 27.05.2007
11. ↑  Minton, Jeff, New York Times
12. 1 2  Minton, Jeff. New York Times
13. ↑  Maher, Ken (31. mai 2007). «Gross-out for grown-ups», *Times Online*.
14. ↑  Notable Alumni, USC School of Cinematic Arts Arkivert 26. august 2009 hos Wayback Machine.
15. ↑  Abramowitz, Rachel. «Judd Apatow, the mayor of comedy», The LA Times, 13.05.2007
16. 1 2 3 4  Abramowitz, Rachel.
17. ↑  Thompson, Anne. «Hot Apatow new king of comedy», *Variety*, 11.05.2007
18. 1 2  Thompson, Anne
19. ↑  Wloszczyna, Susan
20. ↑  Buckalew, Brett (18. august 2006). «No Longer a Feature Film Virgin», *Filmstew.com*.
21. ↑  Minton, Jeff
22. ↑  «How did 'Superbad' top the box office?»[*død lenke*], *Los Angeles Times* (23.08.2007)
23. ↑  «Paul Dergarabedian Watch: Paul D. Explains the Judd Apatow Phenomenon», *New York Magazine Holdings LLC* (20.08.2007).
24. ↑  «Judd Apatow Interview» Arkivert 27. september 2007 hos Wayback Machine. *The Big Picture*
25. ↑  «Mike White Calls Out Judd Apatow» – Vulture – Entertainment & Culture Blog – *New York Magazine*
26. ↑  «Marketing Genius Judd Apatow Turns Katherine Heigl's ‘Knocked Up’ Slam Into a Sales Pitch» - Vulture - Entertainment & Culture Blog - *New York Magazine*
27. ↑  Dagbladet: Har du gjort noe apatovsk i det siste? Apatovisk?
28. ↑  Wordie.org: Apatovian

Intervjuer
----------

* Bullz-Eye.com Interview — 6. august 2005
* NPR: Morning Edition Sunday audio interview — 21. august 2005
* LA Times Article — 15. mai 2007
* Knocked Up press junket interview (transcript and audio) Arkivert 6. juli 2008 hos Wayback Machine. — 18. mai 2007
* NPR Fresh Air Interview w/ Seth Rogen — 31. mai 2007
* Wired Magazine Story — May 2007
* Elvis Mitchell The Treatment Interview Arkivert 7. september 2008 hos Wayback Machine. — 6. juni 2007
* Rollng Stone Interview Arkivert 27. april 2009 hos Wayback Machine. — 7. juni 2007
* LA Weekly Story — 5. juni 2007
* Peter Bart Essay In Variety — 31. august 2007
* ReelzChannel Exclusive — 13. desember 2007

Eksterne lenker
---------------

* Offisielt nettsted Rediger på Wikidata

* (en) Judd Apatow – kategori av bilder, video eller lyd på Commons Rediger på Wikidata
* (en) Judd Apatow på Internet Movie Database Rediger på Wikidata

* (sv) Judd Apatow i Svensk Filmdatabas Rediger på Wikidata

* (da) Judd Apatow på Filmdatabasen Rediger på Wikidata

* (da) Judd Apatow på Scope Rediger på Wikidata

* (fr) Judd Apatow på Allociné Rediger på Wikidata

* (en) Judd Apatow på AllMovie Rediger på Wikidata

* (en) Judd Apatow hos Rotten Tomatoes Rediger på Wikidata

* (en) Judd Apatow hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NKC **·** BNE **·** BBC Things **·** Munzinger (iba) **·** MusicBrainz **·** Discogs
 |